*Likumprojekts*

**Par Nolīgumu starp Latvijas Republikas valdību un Norvēģijas Karalistes valdību par tādu spriedumu krimināllietās atzīšanu un izpildi, ar kuriem tiek piespriesti brīvības atņemšanas sodi vai ar brīvības atņemšanu saistīti pasākumi**

**1.pants.** Nolīgums starp Latvijas Republikas valdību un Norvēģijas Karalistes valdību par tādu spriedumu krimināllietās atzīšanu un izpildi, ar kuriem tiek piespriesti brīvības atņemšanas sodi vai ar brīvības atņemšanu saistīti pasākumi (turpmāk – Nolīgums), ar šo likumu tiek pieņemts un apstiprināts.

**2.pants.** Saskaņā ar Nolīguma 2.pantu noteikt, ka par kompetentajām iestādēm uzskatāmas:

1) Tieslietu ministrija un rajona (pilsētas) tiesa, kad Latvija ir izpildes valsts;

2) Tieslietu ministrija, kad Latvija ir sprieduma valsts.

**3.pants.** Nolīgums stājas spēkā tā 29.pantā noteiktajā laikā un kārtībā, un par to Ārlietu ministrija paziņo laikrakstā „Latvijas Vēstnesis”.

**4.pants.** Likums stājas spēkā 2012.gada 1.janvārī. Līdz ar likumu izsludināms Nolīgums latviešu un angļu valodā.

Tieslietu ministrs                        A.Štokenbergs

15.04.2011. 10:57

144

I.Melnace, 67046102

Inga.Melnace@tm.gov.lv